நிட்சேப நதி

நிட்சேப ஆறு என்பது தென்காசி, விருதுநகர், தூத்துக்குடி மாவட்டங்களைக் கடந்து வங்காள விரிகுடாக் கடலில் கலக்கும் ஒரு ஆறாகும். நிட்சேபம் என்ற சமசுகிருதச் சொல்லுக்கு "பொதிந்து வைக்கப்பட்டுள்ள செல்வம்" என்று பொருள். இந்த ஆறு  வாசுதேவநல்லூர் மேற்குத் தொடர்ச்சி மலைகளில் உற்பத்தி ஆகி ,பிற துணை ஆறுகளுடன் கலந்து வைப்பாறு எனப்பெயர் பெற்று கடலில் கலக்கிறது. கேரளத்தின் பம்பை ஆற்றில் இருந்து நீரைத் திருப்பிவிட்டால் வைப்பாற்றின் நீர்வளம் அதிகரிக்கும் எனும் கருத்து முன்வைக்கப் படுகிறது. பம்பை ஆற்றின் நீர்வளம் குறைவு எனவே இந்த ஆறுகள் இணைப்புத் திட்டத்தை நிறைவேற்ற முடியாது என்று கேரள அரசு நடுவணரசிடம் தெரிவித்து விட்டது. நிட்சேப ஆற்றில் [[மோகன்தாசு கரம்சந்த் காந்தியின் எச்சங்கள் கரிவலம்வந்தநல்லூரில் கரைக்கப்பட்டது. காந்தியின் நினைவாக இந்த நதிக்கரை அருகே சிறு சதுக்கம் கட்டப்பட்டது.  அதன் நினைவாக ஆண்டுதோறும் சர்வோதய மேளா நடைபெறுகிறது.

மேற்கோள்கள் 

விருதுநகர் மாவட்ட ஆறுகள்
ஆறுகள்